Gjystina Cacaj Shushka

Gjystina Cacaj Shushka (1938, Tuz) është një studiuesee dhe profesoreshë universitare nga Mali i Zi. Ajo është e njohur për kontributin e saj në fushën e studimeve të historisë së letërsisë shqiptare. 

 Biografia 
Gjystina Cacaj ka lindur në qytezën e Tuzit, në Mal të Zi, më 1938. Pas përfundimit të arsimit fillor në vendlindje vazhdoi arsimin e mesëm në Shkollën Normale të Prishtinës. Pas përfundimit të studimeve për gjuhën angeze në Fakultetin Filozofik të Prishtinës, ajo u angazhua në arsim fillimisht në shkollën e fshatit Vuksanlekaj të Tuzit e pastaj në shkollën "Emin Duraku" në Prishtinë. Njëkohësishtë vazhdoi edhe studimet e shkallës së dytë në Universitetin e Prishtinës.

Në vitin 1980, Gjystina Cacaj Shushka u pranua si lektore për gjuhën e sotme shqipe në Fakultetin e Filologjisë të Universitetit të Beogradit, ku punoi për 18 vjet. Ajo gjithashtu ka qëndruar në Kinë për një vit shkollor (1984/85) si eksperte e gjuhës shqipe. Në karrierën e saj akademike ka mbrojtur edhe tezën e disertacionit të doktoraturës, në Universitetin e Tiranës në vitin 1994.

Përveç angazhimit të saj në arsim, Gjystina Cacaj Shushka është njohur për punën e saj në studimin e veprave të shkrimtarëve shqiptarë si Naum Veqilharxhi dhe At Anton Harapi. Ajo ka publikuar një sërë veprash dhe studimesh në fushën e albanologjisë.
Kontributi i saj në ruajtjen dhe promovimin e trashëgimisë kulturore shqiptare është vlerësuar, megjithëse puna e saj nuk është e njohur gjerësisht. Përkushtimi i Gjystina Cacaj Shushka në studimin dhe përhapjen e njohurive mbi historinë, kulturën dhe letërsinë shqiptare ka ndikuar në mbajtjen dhe promovimin e identitetit kombëtar.

 Publikime 
 "Vepra e Naum Veqilharxhit", 1994
 "Ndihmesa e Naum Veqilharxhit në shqipërimin e Biblës", (1997), 
 "Gjuha në veprën e Naum Veqilharxhit", 1999 
 "Gruaja në veprën e At Anton Harapit", 2002  
 "Aspekte të veprës së Anton Harapit", 2010  
 "Evetarët e Naum Veqilharxhit", 2012

 Shih edhe 
 Arsimi në Mal të Zi

 Referime 

Kategoria:Lindje 1938
Kategoria:Njerëz nga Tuzi
Kategoria:Gra nga Mali i Zi
Kategoria:Njerëz që jetojnë
Kategoria:Absolventët e Universitetit të Prishtinës
Kategoria:Absolventët e Universitetit të Tiranës